**Наставни предмет: Основи правних поступака**

**Наставна јединица:Странке у управном спору и надлежност за решавање**

**Тип часа: Обрада градива**

1.**Странке у управном спору**.- Обавезне странке у управном спору су

**тужилац и тужени.** Поред њих, у управном спору може учестовати и треће,

Заинтересовано лице. **Управни спор решава суд.**

 **Тужилац у управном спору може да буде физичко, правно или друго лице,**

ако сматра да му је у управним актом потрврђеном неко право или на закону

засновани интерес.

 Државни орган, орган аутономне покрајине и јединице локалне самоуправе,

Организација, део привредног друштва са овлашћенима у правно промету, насеље,

група лица и други који немају својство правног лица, могу покренути управни спор

ако могу да буду носиоци права и обавеза о којима се решавало у управном

 поступку.

 Ако је управним актом повређен закон на штету јавног интереса, управни

спор може да покрене надлежни јавни тужилац.

 Ако су управним актом повређена имовинска права и интереси Републике

Србије, аутономне покрајине или јединице локалне самоуправе, управни спор

може да покрене и надлежно јавно правобранилаштво.

 **Тужени у управном спору јесте орган чији се управни акт оспорава, одно-**

**сно орган који по захтеву, односно по жалби странке није донео управни акт.**

 Заинтересовано лице може али не мора учестовати у управном спору, за разлику од тужиоца и тужене стране. Наиме, Закон у управним споровима предвиђа могућност учешћа и тзв. трећих лица у спору, а то су она лица којима би поништај оспореног управног акта непосредно проузроковао штету. По нашем закону, трећим заинтересованим лицима даје се положај странке у спору.

 2**. Надлежност за решавање управног спора**.- **Решавање управних спорова**

**поверено је Управном суду који је почео са радом 1. Јануара 2010. године.** У поступку

по захтеву за преиспитивање судске одлуке против одлуке Управног суда одлучује

Врховни касациони суд.

 У вези са покретањем управног спора разликују се два система: систем опште(генералне) клаузуле и систем набрајања (енумерације). По систему генералне клаузуле управни спор се начелно може покренути против свих управних аката.

По систему енумерације управни спор може се покренути само против одређених врста управних аката, тј. управних аката из оних управних материја које су

законом изричито одређене. У нашем праву усвојен је систем генералне клаузуле.

**Наставни предмет: Основи правних поступака**

**Наставна јединица: Тужба у управном спору и поступак по тужби**

**Тип часа: Обрада градива**

4. Тужба у управном спору и поступак по тужби

 1.**Садржина тужбе**.- Управни спор покреће се тужбом коју тужилац под-

носи надлежном суду. У Закону у управним споровима садржани су битни

састојци(елементи) које тужба мора да садржи.

 Тужба мора да садржи име и презиме, адресу и место становања, односно

назив и седиште тужиоца, означење управног акта против кога је тужба поднета,

разлоге због којих се тужба подноси, предлог у ком правцу и обиму се предлаже

Поништавање управног акта, као и потпис тужиоца.

Уз тужбу мора да се приложи оригинал или копија акта против кога се тужба

подноси.

Уз тужбу поднету због ћутања управе прилаже се копија захтева, односно

жалбе, копија захтева о накнадном тражењу и доказ о предају ових поднесака

надлежном органу.

Ако се тужба подноси преко пуномоћника, уз тужбу се обавезно прилаже и

оргинал пуномоћја.

Ако се тужбом тражи повраћај ствари или накнада штете, у тужби се мора

Определити одређен захтев у погледу ствари или висине претпрљене штете.

Уз тужбу се подноси и по један примерак тужбе и прилога уз тужбу, за тужени

орган и за свако заинтересовано лице, ако таквих има.

Тужба може садржавати и позивање на чињенице на којима тужилац

заснива свој захтев из тужбе.

 2**.Предаја тужбе**.- Тужба се предаје суду непосредно или путем поште

препоручено. Наш закон предвидео је , међутим и могућност да се тужба

може изјавити у облику електронског документа или на записник код суда.

Дан изјављивана тужбе у записник сматра се као дан предаје надлежном суду.

3. **Рок за подношење тужбе**.- Тужба се подноси у року од 30 дана од

дана доставаљана управаног акта странци која је подноси или у законом

прописаном краћем роуку. Овај рок важи и за орган овлашћен за подно-

шење тужбе, ако му је управни акт достављен. Ако органу овлашћеном за

подношење тужбе, односно заинтересованом лицу није достављен управни

акт, орган односно заинтересовано лице може поднети тужбу, у року од 60 дана

од дана достављања управног акта странци

 Према начелима судског поступка, у рок се не рачуна дан предаје решења.

То значи да рок почиње да тече следећег дана по предаји решења странци.

Ако тужба није предата суду него другом органу, а стигне надлежном суду

после истека рока за подношење тужбе, сматраће се да је на време поднесена

ако се тако подношење тужбе може приписати незнању или очигледној омашци

подносиоца. За војна лица у Војсци Србије дан предаје тужбе војној јединици, одно-

сно војној установи сматра се као дан предаје суду. Ова одредба односи се и на

цивилна лица у Војсци Србије на служби у војним јединицама, односно војним

установама у местима у којима не постоји редовна пошта.

4. **Покретање управног спора у случају „ ћутања управе**“. Ако другостепени орган

у року од 60 дана од дана пријема жалбе или у законом одређеном краћем року,

Није донео решење по жалби странке против првостепеног решења, а не донесе

га ни у даљем року од седам дана по накнадном захтеву странке поднетом

другостепеном органу, странка по истеку тога рока може поднети тужбу због

недоношења захтеваног акта.

 5. **Правно дејство тужбе у управном поступку.-** Тужба за правилу не

спречава извршење управног акта, против кога је поднесена.

6.**Ток поступка по тужби.-Разликују се две основне фазе 1.претходни поступак по тужби и 2.редовни поступак по тужби.**

За претходни поступак по тужби карактеристично је да суд не расправља о тужбеном захтеву (тј.да ли управни акт треба поништити или не) ,већ одлучује да ли тужба испуњава формалне услове да се по њој поступа .Тако у претходном поступку судија појединац ће решењем одбацити тужбу ако нису испуњени следећи услови:

**1.тужба је непотпуна или неразумљива ,тужилац не отклони недостатке**

**2. тужба је поднета неблаговремено или пре времена**

**3.акт који се тужбом оспорава не представља акт о чијој се законитости одлучује у управном спору**

**4.уз тужбу поднету због ћутања управе нису приложени сви докази**

**5.против управног акта који се тужбом оспорава могла се изјавити жалба ,а жалба није уопште или није благовремено изјављена ,или је жалилац одустао од жалбе у току другостепеног поступка**

**6. већ постоји правноснажна судска одлука донета у управном спору о истој ствари.**

У сваком од наведених случајева судија појединац ће својим решењем одбацити тужбу против чега тужилац има право приговора.Основна карактеристика редовног поступка по тужби је у томе што суд у њему расправља по правилу дефинитивно о тужбеном захтеву и решава коначно спорно питање( тј.да ли је управни акт незаконит или не).

**Доношење пресуде.-**У управном спору суд решава у нејавној седници,а само изузетно може одлучити да се одржи усмена расправа .Суд решава управни спор својом пресудом .Суд може пресудом одбити тужбени захтев као неоснован или уважити тужбени захтев као основан.Уколико одбије тужбени захтев као неоснован ,оспорени управни акт остаје на снази ,али уколико уважи тужбени захтев оспорени управни акт ће суд поништити и по правилу вратити предмет на поновно решавање органу управе који је управни акт првобитно донео .У случају да је суд решавао у тзв.спору пуне јурисдикције ,суд осим што решава управни спор у корист тужиоца (тј.поништава управни акт),доноси пресуду која у свему замењује поништени управни акт.

**Наставни предмет: Основи правних поступака**

**Наставна јединица:Правна средства у управном спору**

**Тип часа: Обрада градива**

**Правна средства у управном спору**

За нови Закон о управним споровима карактеристично је да није предвиђена редовна жалба ,већ само ванредна правна средства а то су:

**1.захтев за преиспитивање судске одлуке**

**2.понављање поступка**

Против правноснажне одлуке Управног суда странка и надлежни јавни тужилац могу да поднесу Врховном касационом суду захтев за преиспитивање судске одлуке.Врховни касациони суд пресудом одбија или уважава захтев као основан.

Поступак завршен правноснажном пресудом или решењем суда поновиће се по тужби странке из одређених разлога.После поновљеног поступка суд доноси пресуду.Пресудом ранија пресуда се може оставити на снази ,укинути или преиначити .

 За петак 24.04.2020.године

